open-index/open-wikipedia-markdown huggingface dataset:
Farlig arv

***Farlig arv*** (originaltittel: *Bloodline*) er en amerikansk kriminal-thriller fra 1979 regissert av Terence Young. Hovedrollene spilles av Audrey Hepburn og Ben Gazzara.

## Handling
Den mektige legemiddelfabrikanten Sam Roffe blir tilsynelatende drept i en klatreulykke og hans datter Elizabeth Roffe (Hepburn) arver derfor kontrollen over konsernet. De fleste av eierne vil selge selskapet, og når hun nekter blir hun kandidat til å bli neste drapsoffer. Etterforskeren Max Hornhung (Gert Fröbe) informerer Elizabeth om en liste over mistenkte han har utarbeidet – en liste som både inkluderer hennes nærmeste rådgivere, slektninger og hennes kommende ektemann Rhys Williams (Ben Gazzara). Samtidig begynner politiet å finne likene til flere unge kvinner med sløyfer rundt halsen.

## I rollene
*Audrey Hepburn – Elizabeth Roffe  
*Ben Gazzara – Rhys Williams 
*James Mason – Sir Alec Nichols 
*Claudia Mori – Donatella
*Irene Papas – Simonetta Palazzi 
*Michelle Phillips – Vivian Nichols 
*Maurice Ronet – Charles Martin 
*Romy Schneider – Helene Martin 
*Omar Sharif – Ivo Palazzi 
*Beatrice Straight – Kate Erling
*Gert Fröbe – politietterforsker Max Hornung 
*Marcel Bozzuffi – Mann i sort 
*Pinkas Braun – Dr. Wal  
*Ivan Desny – juvelhandler 
*Vadim Glowna – Dr. Joeppli

## Referanser


## Eksterne lenker
*
Vilhelmine Caroline av Danmark

**Caroline av Danmark** (født 10. juli 1747, død 14. januar 1820), datter av Frederik V og Louise av England. 

Giftet seg 1764 med sin fetter Wilhelm I av Hessen-Kassel (kurfyrste 1803, tidigere Wilhelm IX av Hessen-K)

## Barn
* Marie Frederikke, prinsesse av Hessen-Kassel, senere hertuginne (1768–1839), gift med Alexius Frederik Christian, hertug av Anhalt-Bernburg
* Caroline Amalie, prinsesse av Hessen-Kassel (1771–1848)
* Frederik, prins av Hessen-Kassel (1772–1784)
* Wilhelm II av Hessen-Kassel, kurfyrste (1777–1847)

## Utmerkelser
* Ordenen Tessera Concordiæ

## Referanser


## Eksterne lenker
* 
* Biografi hos DBL
Elephant & Castle stasjon

**Elephant & Castle** er to stasjoner i London, på henholdsvis jernbane- og undergrunnsnettet. Jernbanestasjonen betjener togene til First Capital Connect og Southeastern, og ligger nord for undergrunnsstasjonen. Undergrunnsstasjonen bestod opprinnelig av to separate stasjoner; en for Bakerloo-linjen (bygget av *Baker Street & Waterloo Railway*) og en for Northern-linjen (bygget av *City & South London Railway*), men disse er nå koblet sammen under jorden, selv om begge stasjonsbygningene fortsatt benyttes hver for seg.

|}
## Eksterne lenker
* National Rail Enquiries: Elephant & Castle jernbanestasjon (Engelsk)
* Elephant & Castle bus/tube  Transport for London (Engelsk)
Louise av Danmark

**Louise av Danmark** (født 30. januar 1750, død 12. januar 1831) var datter av Frederik V og Louise av England.

Hun var gift med Karl av Hessen-Kassel.

## Barn
# Marie Sophie, født 1767, gift med Frederik VI
# Luise Caroline av Hessen-Kassel, født 1789, død 1867, gift med Wilhelm av Glücksburg
# Frederik av Hessen født 1771, død 1845 (blant annet stattholder i Norge)

## Referanser


## Litteratur
* 
* 
* Hiort-Lorenzen, Hans Rudolf. 
* 

## Eksterne lenker
* 
* Louise hos DBL
Farlig beundring

:*For den am. dramathrilleren fra 1996 med Wesley Snipes, se [[The Fan (1996)]]*.

***Farlig beundring*** (originaltittel: *The Fan*) er en amerikansk thriller fra 1981 regissert av Edward Bianchi. Filmen handler om en kjent skuespillerinne som forfølges av en forstyrret beundrer. Hovedrollen spilles av Lauren Bacall, mens sentrale biroller spilles av Michael Biehn og James Garner. Manus er basert på en roman av Bob Randall.

## Handling
Den kjente skuespillerinnen Sally Ross får nesten daglig brev fra en forstyrret beundrer. Når han oppdager at brevene stopper hos hennes sekretær går hans sykelige beundring over til et dødelig hat. Snart begynne personer rundt henne å bli myrdet.

## Om filmen
Filmen vakte en del oppmerksomhet på grunn av at den ble lansert kort tid etter at John Lennon ble skutt. Til tross for dette, og at den hadde flere stjerner i rollene, ble den ingen publikumssuksess. Den innbrakte kun tre millioner dollar på amerikansk kino, mot ni millioner i produksjonskostnader.

Den fikk lunken mottakelse av filmanmelderne, noe som gjenspeiles i at den kun har fått 33 % på Rotten Tomatoes.

Filmen ble innspilt i New York våren og sommeren 1980.

## I rollene

## Referanser


## Eksterne lenker
*
Ondt blod i Amerika

***Ondt blod i Amerika*** (originaltittel: *Once Upon a Time in America*) er et amerikansk gangster-drama fra 1984 i regi av Sergio Leone. Hovedrollene spilles av Robert De Niro og James Woods.

*Ondt blod i Amerikas* er et mafia-epos det handlingen er lagt til tre tidspunkt; 1921, 1933 og 1968 som følger noen gangstere fra den spede start i 10-12-årsalderen til de er 60.

## Handling
Filmen forteller historien om David «Noodles» Aaronson, og hans oppvekst i det jødiske miljøet øst i New York på 1920-tallet. Den følger ham og hans jødiske venner i gangstermiljøet i 1930-årene, og historien kulminerer med at han kommer tilbake til New York i 1968, etter et selvpålagt eksil.

## Om filmen
Filmen  har vunnet flere internasjonale filmprise.

Norsk filminstitutt: «Ondt blod i Amerika er et gangsterepos i storslått stil. En film det tok ti år å realisere, en gigantproduksjon hva angår kostnader, spillelengde og fortelling. Den handler om vennskap, svik og kjærlighet og om et jødisk fattigmiljø i New York. Filmen kan sees som både beinhard samfunnskritikk av USA og et sosialt nærbilde, men like gjerne som en nostalgisk kommentar til landets sterke gangstermytologi.»

## Rolleliste i utvalg
*Robert De Niro – David «Noodles» Aaronson 
*James Woods – Maximilian 'Max' Bercovicz 
*Elizabeth McGovern – Deborah Gelly 
*Jennifer Connelly - Deborah Gelly som barn 
*Treat Williams – James Conway O'Donnell 
*Tuesday Weld – Carol 
*Joe Pesci – Frankie Minaldi 
*Burt Young – Joe Minaldi
*James Hayden –  Patrick 'Patsy' Goldberg
*Larry Rapp –  'Fat' Moe Gelly 
*Danny Aiello –  Police Chief Vincent Aiello 
*William Forsythe –  Philip 'Cockeye' Stein

## Referanser


## Eksterne lenker
*
Iacob Heiberg

**Iacob Heiberg** (født 27. mars 1943, død 21. september 2007) var en norsk interiørarkitekt og designer.

Heiberg var utdanna som interiørarkitekt og møbeldesigner ved Statens håndverks- og kunstindustriskole. I den første tida etter eksamen i 1969 var han i privat praksis. I perioden 1984–2001 var han designsjef for Norges Statsbaner, senere NSB BA. I NSB var han med på å utvikle en samla profil for nye tog, uniformer, stasjoner og trykksaker. Selskapet hadde også et eget designprogram under Lillehammer-OL. Fra 2001 var han fagdirektør for design i Norsk Form.

I tida som privatpraktiserende var arbeidet med innredning av lasteskip viktig. Han deltok blant annet i et prosjekt med Arbeidspsykologisk institutt, der en undersøkte hvilke tiltak som kunne gjøres for å bedre de sosiale forholda og redusere klasseskillene innen mannskapet. På bakgrunn av dette prosjektet blei det mer vanlig med enkeltlugarer.

I 1978-80 var Heiberg formann i Norske interiørarkitekters landsforening (NIL, seinere Norske interiørarkitekters og møbeldesigneres landsforening).

Han var sønn av arkitekt Bernt Heiberg, og med det sønnesønn av advokat Axel Heiberg. 
## Referanser
Rustvendehals

**Rustvendehals** (*Jynx ruficollis*) er en spettefugl som sammen med vendehalsen utgjør gruppa vendehalser. I motsetning til vendehals, er ikke rustvendehals en trekkfugl, men lever hele året rundt i Afrika sør for Sahara. Den lever på savanner, hvor den bor i gamle huller i trær som er laget av andre fugler.

## Inndeling
Inndelingen følger Taxonomy in Flux og er i henhold til Boyd (2017). Boyd regner med 237 arter fordelt i tre underfamilier, sju tribus og 38 slekter. Det hersker imidlertid uenighet om denne inndelingen. HBW Alive regner med 254 arter i 33 slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen *et al.* (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.

* Piciformes, spettefugler, 484 arter
** Galbuli, (jakamarfugler), 57 arter
** Pici, (egentlige spettefugler), 427 arter
*** Ramphastides, 157 arter
*** Picides, 270 arter
**** Indicatoridae, vokseterfamilien, 16 arter
**** Picidae, spettefamilien, 237–254 arter
***** Jynginae, vendehalser
****** *[[Vendehalser|Jynx]]*
******* *[[Vendehals|J. torquilla]]*, vendehals
******* *[[Rustvendehals|J. ruficollis]]*, rustvendehals
******** *J. r. aequatorialis*, Etiopia
******** *J. r. pulchricollis*, fra Sørøst-Nigeria og Kamerun til det nordvestre DDR Kongo og sørover til Sør-Sudan og det nordvestre Uganda
******** *J. r. ruficollis* (nominatformen), fra det sørøstre Gabon til det sørvest og øst i Uganda, sørvest i Kenya og det ekstremt nordlige Tanzania, og sørover til det nordlige og østre Angola, det nordvestre Zambia, nordlige Mosambik og det østre Sør-Afrika
***** Picumninae, pikuletter
***** Picinae, hakkespetter

## Referanser




## Eksterne lenker
*
Kristen Kjelstad

**Kristen Gunnarson Kjelstad** (født 1766, død 1844) var en norsk rosemaler fra gården Kjelstad i Råheimsdalen, i bygden Viksdalen. Han er sammen med broren Ystein (født 1764), regnet som opphavsmannen til Viksdalsmaling, en variant av rosemaling.  Broren mottok blant annet en påskjønnelse fra Det Nyttige Selskab i Bergen for dette. Foruten å bruke malingen som tilleggsnæring selv, lærte Kristen også kunsten videre til mange sambygdinger, herunder søskenbarnet Elling Larsson Eldal (1759-1836).  Begrepet «kjelstadhus» brukes om en visse smykkeskrin fra Jølster, dreid i flere etasjer.

Kjelstad står også bak større kunstverk, som altertavlene i Haukedalen kirke i 1794 og Hestad kapell i 1805.

Det Kjelstad selv malte skiller seg klart fra det meste av den øvrige Viksdalsmalingen, Han var  en kunstner. Mønstrene hans er enkle, men dekorative. Han bruker en ornamentikk som er typisk for Vestlandet med symetrisk oppbygde rosetter, enkle rankeborder, palmetter og tungefriser. Mest kjent er han for ølbollene sine, og disse er gjerne datert fra ca. 1820 til ca. 1840.

## Litteratur
* Ellingsgard, Nils (1981): Norsk rosemåling. Oslo. ISBN 82-521-20024-5
* Kloster, Robert: (1941): «Ekspansjon i bygdekunsten. Noen iakttagelser fra Sunnfjord og Nordfjord.» Artikkel i *Bergen museums årbok 1941, Antikvarisk rekke, nr. 3.* Bergen.
* Sundt, Eilert 1867-1868): *Om husfliden i Norge.* Kristiania.

## Referanser


## Eksterne lenker
* Se Øskje som antakelig er malt av Kristen Kjelstad i Digitaltmuseum
Farlig brennpunkt

***Farlig brennpunkt*** (originaltittel: *The Ambassador*) er en amerikansk krim-drama-film fra 1984 regissert av J. Lee Thompson. I filmens hovedroller finner vi Robert Mitchum, Ellen Burstyn og Rock Hudson.

## Handling
En idealistisk amerikansk ambassadør (Mitchum) i Israel prøver å vekke en fredsånd blant palestinske og israelske studenter. Problemer oppstår snart på fredens vei og i tillegg kompliseres situasjonen ytterligere da ambassadørens kone (Burstyn) innleder et forhold til en PLO-leder.

## Om filmen
Dette var Rock Hudsons siste filmrolle før han døde av aids.

## I rollene (utvalg)
* Robert Mitchum –  Peter Hacker 
* Ellen Burstyn –  Alex Hacker 
* Rock Hudson –  Frank Stevenson 
* Fabio Testi –  Mustapha Hashimi 
* Donald Pleasence –  Minister Eretz 
* Chelli Goldenberg –  Rachel (as Heli Goldenberg) 
* Michal Bat-Adam –  Tova 
* Ori Levy –  Abe

## Eksterne lenker
*
Heimdalsgata (Oslo)

**Heimdalsgata** (1A–37, 12A–42) er en gate i Oslo mellom Trondheimsveien og Tøyengata.

Heimdalsgata har navnet etter redaktør Adolf Bredo Stabells bolig «Heimdalen». Heimdalen var en parsell tilknyttet Lakkegården. Bredo Stabell var redaktør i Morgenbladet fra 1831. 

## Bygninger og plasser
* Tidligere hovedbygning på Dælen gård nr. 1
* Mellom nr. 14 og 26 lå tidligere Vahls plass, nå Rudolf Nilsens plass.
* Heimdalsgata 26 var forfatteren Rudolf Nilsens barndomshjem, og er skildret i hans dikt «Nr. 13»

## Litteratur
* 

## Eksterne lenker
* Oslo kommunes bydelsoversikt
Liste over politiske partier i Latvia

**Liste over politiske partier i Latvia** er en liste over politiske partier i latvisk politikk.

Latvia har et flerparti-system der ett parti sjelden kan få makten alene, og partiet må samarbeide for å lage koalisjonsregjeringer.

## Partiene i den 9. [[Saeima]] (innvalgt i 2006)
Partiene representert i den 9. Saeima, av desember 2006: (Det er verdt å merke seg at partiene *Like rettigheter* og *Fritt valg i folkets Europa* ble slått sammen til partiet *For menneskerettigheter i Latvia* (*PCTVL*). *Det nasjonale harmonipartiet* og *Det latviske sosialistpartiet* brøt med PCTVL.)

*Den nye æras parti (*[[Jaunais Laiks]]*, *JL*) 
*Det latviske folkepartiet (*[[Tautas Partija]]*, *TP*) 
*Unionen av grønne og bønder (*[[Zaļo un Zemnieku Savienība]]*, *ZZS*) Består av: 
** Det latviske bondeunionen (*[[Latvijas Zemnieku Savienība]]*, *LZS*) 
** Det latviske miljøpartiet (*[[Latvijas Zaļā Partija]]*, *LZP*) 
*LPP–LC-koalisjonen
**Latvias første parti (*[[Latvijas Pirmā Partija]]*, *LPP*)
**Den latviske vei (*[[Latvijas Ceļš]]*, *LC*)
*For fedreland og frihet (*[[Tēvzemei un Brīvībai/LNNK]]*, *TB/LNNK*) 
*For menneskerettigheter i Latvia (*[[Par Cilvēka Tiesībām Vienotā Latvijā]]*, *PCTVL*)
**Like rettigheter (*[[Līdztiesība]]*), senere slått sammen til PCTVL (fra fraksjon til parti)
**Fritt valg i folkets Europa (*[[Brīvā Izvēle Tautu Eiropā]]*) senere slått sammen til PCTVL (fra fraksjon til parti)
*Harmoniens sentrum (*[[Saskaņas Centrs]]*, *SC*)
**Nytt sentrum (*[[Jaunais Centrs]]*, *JC*)
**Det nasjonale harmonipartiet (*[[Tautas Saskaņas Partija]]*), tidligere del av PCTVL
**Det latviske sosialistpartiet (*[[Latvijas Sociālistiskā Partija]]*), tidligere del av PCTVL
**Daugavpils' byparti (*[[DPP]]*)

## Partier utenfor Saeima
Partier som stilte i parlamentsvalget i 2002, men som ikke fikk noen seter.

* Den kristendemokratiske unionen (KDS)
* Det latviske sosialdemokratiske arbeiderparti (*Latvijas Sociāldemokrātiskā Strādnieku Partija*, *LSDSP*) 
* Latgales lys (*Latgales Gaisma*, *LG*)
* Den sosialdemokratiske union (*Sociāldemokrātu Savienība*, *SDS*)
* Det sosialdemokratiske velferdspartiet (*Sociāldemokrātiska Labklājības Partija*) 
* Den politiske alliansen «Sentrum» (*Politiskā apvienība "Centrs"*)
* Russerpartiet (*Krievu Partija*)
* Latvierpartiet (*Latviešu Partija*) 
* *Latvijas Atdzimšanas Partija*
* Frihetspartiet (*Brīvības Partija*)
* *Māras Zeme*
* Vårt land (*Mūsu Zeme*) 
* Det progressive senterpartiet (*Progressīvā Centriskā Partija*)
* Latvias forente republikanerparti (*Latvijas Apvienotā Republikāņu Partija*)

## Partier opprettet etter parlamentsvalget i 2002

* Den nasjonale maktenhet (*Nacionālā Spēka Savienība*, *NSS*) 
* Fedrelandsunionen (*Tēvzemes Savienība*)
* Ny-demokratene (*Jaunie Demokrāti*)
* Alt for Latvia! (*Visu Latvijai!*)
Ole Johannes Øvretveit

**Ole Johannes Øvretveit** (født 13. april 1967 i Sande i Gaular) er en norsk journalist, redaktør og humorist.  Han er utdannet siviløkonom.

Øvretveit har arbeidet som journalist i Førdeavisa Firda og Sogn Dagblad, som han senere ble redaktør for. Videre har han bidratt til opprettelsen av avisene Årdal og Lærdal Avis, og Sogndal avis, og har vært vaktsjef i Bergensavisen. Han har også arbeidet som journalist for NRK Sogn og Fjordane, samt bidratt som kåsør og programleder for radioprogrammet *Radio Røysi*.

## Bibliografi
* 2011: *Doktoren og vesledoktoren*
* 2007: *Vestlandsk verandafilosofi* – en samling av hans beste kåserier. ISBN 9788282120029
* 1994: *Mat for ekte mannfolk*

## Eksterne lenker
* NRK Sogn og Fjordane
Marie Sophie av Danmark og Norge

**Marie Sophie** av Danmark og Norge, (**Marie Sophie Frederikke av Hessen-Kassel**) (1767–1852) var dansk-norsk dronning 1808&ndash;1814 og dansk dronning 1814-1839. 

Hun var datter av Karl av Hessen-Kassel og Louise av Danmark. Gift med sin fetter Frederik VI. De fikk åtte barn sammen, men kun to døtre oppnådde voksen alder.

**Barn:**
# Caroline av Danmark, 1793&ndash;1881, gift med arveprins Fredrik Ferdinand av Danmark.
# Vilhelmine Marie, 1808&ndash;1891, i første ekteskapet gift med kong Frederik VII, deretter med sin fetter hertug Carl av Glücksburg.

Marie Sophie hadde ingen reell politisk innflytelse, men skulle allikevel indirekte få det når det gjaldt kongehusets fremtid. Hennes søster Luise var gift med hertugen av Sønderborg-Bech Wilhelm og det var etter Marie Sophies ide at han ble opphøyet til hertug av Glücksburg.

Da hertugparets sønn Christian var rundt 13 år gammel, tok kongeparet han til seg som et slags barnebarn etter initiativ av dronningen. Dette var neppe negativt da han senere ble kandidat til den danske tronen og ble konge som Christian IX.

## Stamtavle

## Referanser

## Litteratur
* 
* 
* Thorsøe, Alexander: 
* 

## Eksterne lenker
* 
* De Danske Kongers Kronologiske Samling - Marie Sophie
Rune Elvik

**Rune Elvik** (født 25. juli 1955) er forsker og tidligere forskningsleder ved Transportøkonomisk institutt, og forsker på trafikksikkerhet. Han var redaktør i tidsskriftet *Accident Analysis & Prevention*, og er hovedforfatter av *[[Trafikksikkerhetshåndboken]]* som er utgitt på fem språk. I 2008 ble han tildelt Nordisk Trafikksikkerhetsråds pris for sin innsats som forsker innen trafikksikkerhet.

Elvik har tatt fire doktorgrader:
* 1993 – dr. polit: *Hvor rasjonell er trafikksikkerhetspolitikken? En analyse av investeringsprogrammet på norsk veg og vegtrafikkplan*, Institutt for statsvitenskap, Universitetet i Oslo
* 1999 – dr. philos.: *Assessing the Validity of Evaluation Research by Means of Meta-Analysis. Case Illustrations from Road Safety Research*, Sosialøkonomisk institutt, Universitetet i Oslo
* 2007 – ph.d.: *Speed and road accidents: an evaluation of the Power Model*, Institut for Samfundsudvikling og Planlægning, Aalborg Universitet
*2017 - dr. philos.: *The Value of Life. The rise and fall of a scientific research programme*, Institutt for bygg- og miljøteknikk, NTNU

I doktorgraden fra 2007 viste han at en reduksjon av gjennomsnittsfarten med 10&nbsp;% gir 37,8&nbsp;% færre drepte på veistrekningen. Han leverte sin fjerde doktoravhandling, ble akseptert til forsvar for dr.philos. 14. desember 2017. Han ble ved dens antagelse den andre i Norge med fire doktorgrader ifølge registeret ved NIFU. Elvik var fra før én av to personer i Norge med tre doktorgrader.

I 2021 ble han rangert på fjerdeplass blant verdens trafikkforskere for 2011–2021.
## Referanser


## Eksterne lenker
* Tredje doktorgrad for bedre trafikksikkerhet, Transportøkonomisk institutt
* Rune Elvik, Transportøkonomisk institutt
Farlig kontakt

***Farlig kontakt*** (originaltittel: *The Fury*) er en amerikansk thriller fra 1978 regissert av Brian De Palma. De ledende rollene spilles av Kirk Douglas, John Cassavetes, Charles Durning og Amy Irving. Filmen omhandler mennesker med paranormale evner. En ung mann med slike evner kidnappes av en hemmelig amerikansk etterretningsorganisasjon og føres inn i en institusjon hvor hans evner testes med tanke på utnyttelse. Hans far tar opp jakten for å finne sin sønn. 

## Handling
Forskeren Peter Sandza er lederen for et psykologisk institutt som driver med parapsykologiske tester sammen med sin sønn som selv er i besittelse av slike evner. En dag blir han utsatt for et attentat. Hans sønn Robin, som tror faren er drept, blir bortført av en hemmelig amerikansk etterretningsorganisasjon og fraktet til en hemmelig institusjon der hans parapsykologiske evner testes. Sandza skyr ingen midler i jakten på sin sønn og på Ben Childress, mannen som utsetter Robin for eksperimentene og som var hans kollega. Sandza treffer Gillian, en jente med lignende psykiske krefter. Med hjelp av hennes psykiske krefter får han vite hvor sønnen befinner seg og drar dit for å redde ham, samt ta hevn over Childress. 

## Om filmen
Filmen ble forholdsvis godt mottatt av kritikerne og har fått 77 % på Rotten Tomatoes.

Filmen vant en Saturn Award for beste make-up.

## I rollene
(utvalg)
*Kirk Douglas som «Peter Sandza» 
*John Cassavetes som «Ben Childress» 
*Carrie Snodgress som «Hester» 
*Charles Durning som «Dr. Jim McKeever» 
*Amy Irving som «Gillian Bellaver» 
*Fiona Lewis som «Dr. Susan Charles» 
*Andrew Stevens som «Robin Sandza» 
*Carol Eve Rossen som «Dr. Ellen Lindstrom» 

## Referanser


## Eksterne lenker
*
*Filmtrailer
DAC

**DAC** kan sikte til:

* Digital til analog-omformer, DA-omformer, engelsk: *Digital-to-analog converter* (DAC)
* Development Assistance Committee, samarbeidsforum i OECD
* Dansk Arkitektur Center – (DAC) den danske regjerings primære aktør på arkitekturområdet
* FK DAC 1904 Dunajská Streda, også kjent som bare DAC, en slovakisk fotballklubb
* Defence Animal Centre

Personer:
* David Allan Coe, amerikansk countrymusiker
Breigata (Oslo)

:*For andre forekomster av Breigata, se [[Breigata]].*

**Breigata** (3–23, 10–20) er en gate på Grønland i Oslo mellom Motzfeldts gate og Lakkegata.

Gateløpet har på sitt lengste strukket seg fra Akerselva i vest og til det som nå er Tøyenbekken (da: Bækkegaden) i øst. Det vestligste stykket (mellom Lakkegata og Akerselva) het opprinnelig Slagtegaden. Det skal imidlertid ikke ha bodd noen slakter der.

Stykket vest for Motzfeldts gate het Bredgangen i en periode frem til 1877, da hele gateløpet fikk navnet Bredgaden. Området øst for Motzfeldts gate fikk ny bebyggelse flere tiår etter andre verdenskrig, slik at Breigata i øst ender i et skjevt T-kryss ved Motzfeldts gate.

## Referanser


## Kilder
* Oslo byleksikon

## Eksterne lenker
*
Sverre Isachsen

**Sverre Isachsen** (født 11. november 1970) er en internasjonal rallycrossfører fra Hokksund i Norge.

Isachsen startet med bilsport i 1989, og ble Norgesmester i rallycross i 1999 og 2000. I 2002 debuterte han i Europamesterskapet med en Ford Focus. Han ble nummer tre sammenlagt i 2005, før han ble nummer fire sammenlagt i tre år på rad.

I 2009 tok han sin første av tre strake EM-titler på rad i "keiserklassen" Supercars (tidligere divisjon 1). I 2010 ble han også nordisk mester og norsk mester i rallycross. Både i 2010 og 2011 ble han kåret til "Årets Bilsportsutøver" i Norge, den høyeste utmerkelsen i norsk bilsport.

I 2012 skrev han under en treårskontrakt med Subaru PUMA Rallycross Team, for å kjøre i Global Rallycross Championship.

## Referanser


## Eksterne lenker
*
Gustav Gustavsson av Wasa

**Gustav Gustavsson av Wasa** (født 9. november 1799 i Stockholm død 5. august 1877 i Pillnitz) var svensk kronprins 1799&ndash;1809.

Sønn av Gustav IV Adolf og Frederike Dorothea Wilhelmina av Baden. 

## Barn
# Carola Vasa (1833&ndash;1907)
# Louis av Vasa (3. februar 1832-17. februar 1832).

## Referanser
Frederike av Baden

**Frederike Dorotea Vilhelmina** (født 12. mars 1781, død 25. september 1826) var Sveriges dronning 1797–1809. Hun var datter av Karl Ludvig av Baden og Amalia av Hessen-Darmstadt. Hun var gift med Gustav IV Adolf av Sverige i perioden 1797–1812.

Ekteparet fikk fem barn, hvorav et døde tre år gammel; Gustav Gustavsson av Wasa (1799–1877), Sofia Vilhelmina av Wasa (1801–65) (gift med sin fetter Leopold av Baden), Carl Gustav (1802–05), Amalia Maria Charlotta av Wasa (1805–53) og Cecilia (1807–44).

Etter at Sverige hadde tapt Finland i 1809 ble Gustav IV Adolf arrestert 13. mars samme år. Han ble avsatt som konge 10. mai 1809 og han og familien ble kastet ut fra Stockholms slott og ble sendt ut av landet. Etter et opphold i København flyttet familien til slottet i Baden der Frederike vokste opp. I 1812 skilte Frederike og Gustav Adolf seg.

Dronning Fredrika lever videre i Sveriges geografi siden stedene Fredrika, Dorotea og Vilhelmina er oppkalt etter henne. Det uoffisielle navnet Drottninglandet brukes ofte om dette området i den sørlige delen av landskapet Lappland i Västerbottens län. 
 
## Referanser


## Eksterne lenker
* Fredrika av Baden fra Historiesajten
Lushons plater

***Lushons plater*** er en bok som ble skrevet av B. Andreas Bull-Hansen og utgitt for første gang i 2004. Den utgjør den første delen av trilogien om nattjegeren Evv Lushon.

Fra baksiden av boken:
I år 2053 bryter tredje verdenskrig ut. Sivilisasjonen går under i et inferno av rasekriger og epidemier. De overlevende samler seg i primitive stammesamfunn og søker ly i undergrunnen. Støvstormer herjer, og Europa er forvandlet til en ødemark kalt Daulandet.

I ruinbyen Osh Lo møter vi nattjegeren Evv, den siste av klanens nattjegere.

## Eksterne lenker
* 
* Bull-Hansen fanside og forum
Tromsprodukt

**Tromsprodukt** AS byttet i 2019 navn til Ressurs Tromsø og er en arbeids- og inkluderingsbedrift i Tromsø. Ressurs er en av Nord-Norges største tilbydere av tjenester innen kompetanseheving og integrering. Ressurs har i 2024 ca. 80 ansatte og har over 700 mennesker årlig som deltar i sine programmer og tjenester. Viktigste oppdragsgiver er NAV. I tillegg tilbyr Ressurs også tjenester innen sykefravær og komptanseheving direkte til arbeidsgivere.

Ressurs sin virksomhetsidé er å bidra til at arbeidssøkere får og beholder arbeid, og videre å være pådriver og partner for inkluderende holdninger i arbeidslivet.

## Geografisk
Ressurs Tromsø holder til i Kirkegata 1 i sentrum av Tromsø, og har i 2024 ca 80 ansatte. Mersmak Tromsø og Hjelpemiddelservice er en del av Ressurskonsernet.

Tromsprodukt AS/Ressurs ble etablert i 1968. Hovedaksjonærer er Tromsø kommune og Troms fylkeskommune. Andre aksjonærer er omliggende kommuner.

## Eksterne lenker
* ressurstromso.no
* mersmaktromso.no
* Hjelpemiddelservice
Aleen Bailey

**Aleen Bailey** (født 25. november 1980 i St. Mary) er en jamaikansk friidrettsutøver.

## Karriere
Under OL 2004 i Athen var hun med på laget som tok gull på 4&nbsp;x&nbsp;100&nbsp;m stafett, sammen med lagkameratene Tayna Lawrence, Sherone Simpson og Veronica Campbell. På 100 meter kom hun på femteplass, og på 200 meter fikk hun fjerdeplassen.

Under VM 2005 i Helsingfors deltok hun også på Jamaicas stafettlag, som løp inn til sølvplass. Ved de Panamerikanske leker 2007 og VM i friidrett 2009 vant de jamaicanske jentene gull på 4 x 100 meter, med Bailey på laget. De kom også til finalen ved sommer-OL 2008, men brøt løpet da de feilet ved andre veksling. Bailey løp ikke i finalen, kun i kvalifiseringen i dette OL.

## Personlige rekorder (per juli 2012)
;Utendørs
* 100 m – 11,04 (29. juni 2012)
* 200 m – 22,33 (24. august 2004)
;Innendørs
* 55 m – 6,79 (14. januar 2012)
* 60 m – 7,18 (12. februar 2012)
* 200 m – 23,03 (14. mars 2003)

## Referanser


## Eksterne lenker
*
Tayna Lawrence

**Tayna Lawrence** (født 17. september 1975 i Spanish Town) er en jamaicansk friidrettsutøver.

Tayna Lawrence deltok under OL 2000 i Sydney, der hun tok bronse på 100 meter bak gullvinneren Marion Jones og greske Ekaterini Thanou. Lawrence tok også sølv på 4&nbsp;x&nbsp;100&nbsp;m stafett sammen med Veronica Campbell, Beverly McDonald og Merlene Ottey.

Under OL 2004 i Athen var hun med på å vinne stafetten. De andre på Jamaicas gullag var Sherone Simpson, Aleen Bailey og Veronica Campbell.

## Personlige rekorder
* 100 m – 10,93 
* 200 m – 22,84

## Referanser


## Eksterne lenker
*
Farlige penger

***Farlige penger*** (originaltittel: *The Holcroft Covenant*) er en britisk krim-thriller fra 1985 regissert av John Frankenheimer. Hovedrollene spilles av Michael Caine og Anthony Andrews.

## Handling
Noel Holcroft (Caine) er en arkitekt i New York – og hemmelig sønn av Heinrich Clausen, sjefsøkonom i Det tredje riket. Noel blir en dag kontaktet av en sveitsisk bank vedrørende hans fars testament som nå ligger bundet i et fond på 4,5 millioner dollar. Forhistorien for fondet var et troskapsløfte mellom tre generaler i Berlin 20. april 1945. De begikk alle selvmord, men deponerte en stor pengesum og meget spesielle planer om bruken av denne knyttet til deres sønner i året 1985, 40 år etter. Etterhvert melder det seg flere personer for pengene.

## I rollene
* Noel Holcroft – Michael Caine
* Johann von Tiebolt/Jonathan Tennyson – Anthony Andrews
* Helden von Tiebolt/Helden Tennyson – Victoria Tennant
* Althene Holcroft – Lilli Palmer
* Erich Kessler/Jürgen Mass – Mario Adorf
* Manfredi – Michael Lonsdale
* Leighton – Bernard Hepton
* Løytnant Miles – Shane Rimmer
* General Heinrich Clausen – Alexander Kerst
* General Erich Kessler – Michael Wolf

## Eksterne lenker
*
Pengers tidsverdi

**Pengers tidsverdi** baseres på forutsetningen om at en investor foretrekker å motta en betaling av et fastsatt beløp idag, fremfor et tilsvarende beløp i fremtiden, dersom alle andre betingelser er like. 

Hvis rentenivået er større enn null, gjelder: Nåverdien av et bestemt pengebeløp *a* er større enn nåverdien av en rett til å motta samme beløp på et tidspunkt *t* i fremtiden. Dette er fordi beløpet *a* kunne ha blitt satt inn på en rentebærende bankkonto (eller investeres på andre måter) i perioden frem til tidspunkt *t* og gi renteinntekter.
Christiane Sehested

**Christiane Sehested, grevinne av Slesvig-Holsten** (Christiane Christiansdatter) (født 15. juli 1626 på Haderslevhus, død 1670) var datter av Christian IV og hans hustru «til venstre hånd» Kirsten Munk. Tvillingsøster av Hedevig Ulfeldt.

## Ekteskap
Hun giftet seg med Hannibal Sehested 6. november 1642 i København, i et dobbeltbryllup hvor hennes tvillingesøster samtidig ektet Ebbe Ulfeldt. Sehested var samme år blitt utnevnt til stattholder i Norge, og paret tok derfor opphold på Akershus slott og festning. I 1651 ble han dog tvunget til å forlate stillingen, og Christiane måtte være med på å stadfeste mannens avståelse av de norske gods. 

## Ubemidlet tilværelse
I de følgende år oppholdt hun seg for det meste i Hamburg, når ikke hun besøkte moren på Boller i Jylland. Karel van Mander har malt ekteparet Sehested i en landlig jaktscene hvor de holder hverandre i hånden – intet kunne være lenger fra sannheten. I virkeligheten hadde de to et heller dårlig forhold - Sehested omtalte Kirstens Munk døtre som "det pakk!". Den mindre flatterende omtale har neppe kun vært myntet på Christianes søstre. 

Da Sehested reiste på sine sendebud til Spania, Nederlandene og Frankrike, etterlot han Christiane i Hamburg uten midler, så hun måtte klare seg som best hun kunne. Hun ble bitter og følte at ingen – heller ikke søsknene – holdt av henne. Hun fablet om at ta ut skilsmisse, men moren fikk snakket henne fra det. Hun hevnet seg dog på ektemannen, ved å selge både møbler og gods. 

## Tilbake i Danmark
I 1658 vendte hun tilbake til Danmark i anledning morens død, og sammen med mannen tok hun opphold i Carl Gustavs leir utenfor København. Hun tok seg veldig nær av den ydmykelse halvbroren Frederik III hadde utsatt henne og søsknene for; at de ikke lenger måtte titulere seg som *grevinner av Slesvig og Holsten*. I 1660 oppnådde dog ektemannen på ny kongens gunst, og to år etter titulerer Christiane seg igjen som grevinne. Hun bruker sin energi på å holde sammen på arvegodsene Tybrind, Vejlegård og Lundegård etter moren. 

Da ektemannen døde den 13. september 1666 i Paris - en hendelse hun stort sett ser ut til å være uberørt av - bodde hun på Lundegård på Fyn. Her levde hun en ubemerket tilværelse, til hun døde på våren 1670 - kun 43 år gammel. 

I Det Kongelige Bibliotek finnes et håndskrevet bind med folkeviser som skal være samlet av Christiane. 

## Referanser
Gangdagen

**Gangdagene** var faste- og bededager i katolsk tid, innført i England (angelsaksisk: *gangdagas*) på 700-tallet og derfra til Norge. Folk gikk i prosesjon på markene og bad om at Gud velsignet årets avling.
: *Litania maior* (*gangdagr eini, fyrri* eller *litli*), en romersk skikk på 500-tallet som overtok etter den hedenske robigalia-prosesjon 25. april, og ble omgjort til markusmesse på samme dato.   
: *Litaniae minores* (*siðari gangadagar*), oppstått i Vienne i Gallia i 470-årene, som falt på mandag, tirsdag og onsdag før Kristi himmelfartsdag.

Bøndene vandret over åkrene med vievann og bønner til helgener og Gud om god årsvekst. Den opprinnelige skikken i Roma skildres av Ovid i *[[Fasti]]*, der han traff på prosesjonen med presteskapet kledd i hvitt, på vei fra en hellig lund for å ofre. *[[Flamen]] Quirenalis* bar på innvollene av offerdyr, en hund og en sau. Røkelse, vin og innvoller ble kastet på ilden med en bønn om at guden Robigo ville skåne korngudinnen Ceres' vekster: «*La voksende avling næres av en vennlig himmel og stjerner, til den modnes for [[sigd]]en*.»

Snorre forteller at våren 1139 dro Sigurd Slembe - etter å ha overvintret i en hule -  nedover langs kysten til Herdla, der han plyndret gården til Einar, sønn av Lakse-Pål, som da var bortreist på «gangdageting». 

Gangdagen er ett av merkene på den gamle primstaven, ofte en stilk med blader eller en kvist som illustrerer naturens vekstkraft.

## Referanser
Newbery-medaljen

**Newbery-medaljen** (engelsk: **The John Newbery Medal**) er en litteraturpris som utdeles hvert år av American Library Association til en forfatter for en utmerket barnebok. Newbery-medaljen har vært utdelt siden 1922. Prisen er oppkalt etter John Newbery, utgiver av ungdomsbøker på syttenhundretallet.

Selve medaljen var designet av Rene Paul Chambellan i 1921. Baksiden viser en forfatter som gir en bok til en gutt og ei jente. 

## Mottakere av Newbery-medaljen

## Mottagere av flere Newbery-medaljer
Kate DiCamillo, 
E.L. Konigsburg, Joseph Krumgold, Lois Lowry, Katherine Paterson og Elizabeth George Speare har alle fått to Newbery-medaljer.

## Se også
* Caldecott-medaljen

## Eksterne lenker
* Newbery-medaljens nettside, American Library Association
Felle for en detektiv

***Felle for en detektiv*** (originaltittel: *Newman's Law*) er en amerikansk action-krim-film fra 1974 regissert av Richard T. Heffron. Hovedrollen som Newman spilles av George Peppard.

## Handling
Politidetektiven Newman har uplettet rulleblad gjennom 17 års arbeid i politiet i Los Angeles. Hans plettfrie rulleblad blir imidlertid utsatt for en hard prøve når han og hans kollega oppdager en internasjonal narkotikaring som også har forgreninger høyt oppe i politiet. Hans iver og metoder fører til at han blir suspendert.

## I rollene
(utvalg)
*George Peppard –  Vince Newman 
*Roger Robinson –  Garry 
*Eugene Roche –  Reardon 
*Gordon Pinsent –  Jack Eastman 
*Abe Vigoda –  John Dellanzia 
*Louis Zorich –  Frank Lo Falcone 
*Michael Lerner –  Frank Acker

## Eksterne lenker
*
Firefox (film)

***Firefox*** er en amerikansk action-thriller- og science-fiction-film fra 1982 med Clint Eastwood i hovedrollen. Eastwood er også regissør og produsent. Filmen er basert på en roman med samme navn, skrevet av Craig Thomas i 1977. Historien for filmen har den kalde krigen som bakteppe.

## Handling
Firefox er et nyutviklet høyteknologisk russisk MIG-31 jetfly som flyr seks ganger lydens hastighet, er usynlig på radar og skyter ut og styrer raketter etter pilotens tanker. Flyet er den mest ødeleggende krigsmaskinen som noensinne er bygd. USA har fått nyss om dens eksistens, og for å opprettholde maktbalansen i verden beslutter de at det må stjeles. Mitchell Gant (Eastwood), en av USAs fremste piloter, smugles inn i Sovjet for å stjele russernes nyutviklede superfly. Oppdraget viser seg å bli alt annet enn lett.

## I rollene
(utvalg)
*Clint Eastwood –  Mitchell Gant 
*Freddie Jones –  Kenneth Aubrey 
*David Huffman –  Buckholz 
*Warren Clarke –  Pavel Upenskoy 
*Ronald Lacey –  Semelovsky 
*Kenneth Colley –  Oberst Kontarsky 
*Klaus Löwitsch –  General Vladimirov 
*Nigel Hawthorne –  Pyotr Baranovich

## Eksterne lenker
*
Spekulasjon (finans)

**Spekulasjon** omfatter i finans alt med kjøp, salg og blankosalg av aksjer, obligasjoner, råvarer, valuta, samlerobjekter, eiendom, derivater eller andre verdifulle finansielle instrumenter for å profittere fra svingninger i prisen. Det omfatter dermed ikke kjøp som er til personlig bruk eller til inntekt ved metoder som f.eks. dividende eller renter. Spekulasjon eller **agiotasje** representerer én av tre markedsroller i vestlige finansmarkeder, og er forskjellig fra hedging, lang- eller kortsiktige investeringer og arbitrasje.
Kredittvurdering

En **kredittvurdering** tar for seg kredittverdigheten til en person, et selskap eller til og med et land (makro-rating). Kredittvurderinger tar utgangspunkt i finansiell historikk og nåværende aktiva og passiva. Som regel gjør en slik vurdering det mulig for en långiver eller investor å anslå sannsynligheten for at låntakeren klarer å betale tilbake lånet.

Et dårlig resultat på kredittvurderingen indikerer høy risiko for at låntaker er betalingsudyktig på lånet, og fører dermed til høyere rentesats, eller til at kreditor nekter å låne ut penger.

Det er forskjell mellom ratingbyråer som Moody's og kredittvurderingsbyråer som originalen Dun & Bradstreet, Experian Creditsafe og Kredittopplysningen. Utstedere av verdipapirer vil typisk kjøpe en rating av selskaper som Moody's, Fitch Ratings eller Standard & Poor's, for å kunne verdisette verdipapirene riktig. Men eksempelvis vil en bank kjøpe kredittvurderingløsninger av Bisnode, Experian, Creditsafe, Kredittopplysningen, for å kunne ta en beslutning om en person/foretak får innvilget lån (og på hvilke premisser), basert på ønsket risikoprofil fra kundens side. Likheten for alle modellene er at de alle måler sannsynligheten for betalingsudyktighet i den gitte ratingklassen.

De mest kjente ratingselskapene er Moody's, Standard & Poor's og Fitch Ratings. I USA snakker man om «de tre store» kredittvurderingsbyråene, som er Dun & Bradstreet, Equifax og TransUnion.

Dun & Bradstreet oppstod gjennom fusjonen i 1933 da The Bradstreet Company (stiftet i 1849) slo seg sammen med R.G. Dun Company, et selskap som kjøpte opp Mercantile Agency. Oppkjøpet som fant sted i 1859, førte til at Mercantile Agency byttet navn til R.G. Dun & Company.

Kredittvurderingsbyråer som vurderer privatpersoner og/eller bedrifter i Norge er: Bislab AS, Bisnode Norge AS, Creditsafe Norway AS, Experian AS og Kredittopplysningen AS. Experian i Norge har inngått et samarbeid med fintech-aktøren Defero, som går ut på å tilby privatpersoner gratis innsyn i egne kredittdata.

## Referanser


## Eksterne lenker
Bassac

**Bassac** (eller **Tonle Bassac**) er en elvegren fra Tonle Sap og Mekong som begynner i  Phnom Penh i Kambodsja og renner sørover og inn i Vietnam nær Châu Đốc.  I Vietnam kalles elven **Hậu** (*Sông Hậu* eller *Hậu Giang*), og blir del av Mekongdeltaet og renner ut i Sørkinahavet.

## Eksterne lenker
*
The Boston Globe

***The Boston Globe*** er en liberal dagsavis fra Boston i Massachusetts i USA. Den regnes sammen med *[[Boston Herald]]* som de store dagsaviser i Boston, og er kanskje den viktigste regionalavis for New England-delstatene.

*The Boston Globe* ble grunnlagt i 1872 av seks forretningsmenn i Boston. Første utgave kom ut 4. mars 1872.

Avisen hadde i 2002 et opplag på 467&nbsp;745 eksemplarer.

## Referanser


## Eksterne lenker
* 
*  Red Sox owner John Henry buys 'Boston Globe' for $70 million på www.cbssports.com
«Améthyste»

**«Améthyste»** er en atomubåt i den franske flåte. Den er en taktisk ubåt, dvs en angrepsubåt. Navnet er både en henspilling på edelstenen ametyst og akronymet **''AMÉ**lioration **T**actique, **H**ydrod**Y**namique, **S**ilence, **T**ransmission, **E**coute''.

Ubåten er den femte i en serie av seks franske atomubåter i den såkalte Rubis-klassen. Den ble bygget i Cherbourg og gikk av stabelen i 1988. Den ble satt i tjeneste i 1991. «Améthyste» representerer en videreutvikling av Rubis-klassen, og den sjette ubåten i klassen, «Perle», ble også utrustet på samme vis.

Under Kosovokrigen i 1999 ble «Améthyste» og søsterskipet «Rubis» satt inn på de alliertes side.
Finansielle tjenester

Finansselskap tilbyr **tjenester** som i Norge krever konsesjon fra Finanstilsynet . Denne type selskaper inkluderer banker, forsikringsselskaper, forvaltningsselskap, verdipapirmeglere, betalingstjenester, og kredittkortselskap. Ved utgangen av juli 2024 representerte sektoren omlag en syvdel av markedsverdien i verden. 

## Referanser
Elisa Carrió

**Elisa María Avelina Carrió** (født 1956 i Chaco i Argentina) er en argentinsk politiker og partistifter. Hennes parti het opprinnelig *Alternativa para una República de Iguales*, ARI), men har endret navn til  *Afirmación para una República Igualitaria*.

Carrió var skjønnhetsdronning i tenårene. Under Argentinas militærdiktatur (1976–1983) ble hun utnevnt til advokat for påtalemyndigheten. Etter demokratiet ble gjeninnført ble hun valgt inn i det argentinske parlament. På oppfordring fra sin mentor Raúl Alfonsin drev hun i 1999 en iherdig kampanje for Fernando de la Rúa.

Etter å ha brutt med sosialistene i 2000 fikk Carrió med seg venstreorienterte politikere fra Argentinas demokratiske sosialistparti og andre grupperinger, da hun grunnla det nye partiet *Argentinos por una República de Iguales*, ARI. Etterhvert forlot sosialistene partiet, og det gjorde også Carrió. De dannet sammen partiet *Alternativa para una República de Iguales*.

Carrió var presidentkandidat for sitt parti både ved valget i 2003 og valget i 2007, men nådde ikke opp.

## Referanser
Einar Strand

**Einar Strand** (født 11. januar 1916, død 5. september 2007) var en norsk tillitsvalgt i fag- og pensjonistbevegelsen. Han var hovedkasserer i LO og forbundsleder i Norsk Pensjonistforbund (NPF).

Strand vokste opp i Stavanger. Ungdomstida på 1930-tallet var prega av lengre perioder med arbeidsledighet, men også av arbeid og tillitsverv i hermetikkindustrien. Han var også aktiv i Arbeidernes Idrettsforbund. Under andre verdenskrig dreiv han illegalt arbeid, og han blei arrestert og satt to år i Sachsenhausen og ett år på Grini.

Fra 1946 var Strand heiltids tillitsvalgt. Fram til 1961 var han sekretær, seinere nestleder i Norsk Nærings- og Nytelsesmiddelarbeiderforbund (NNN). Så blei han valgt til forhandlingssekretær i LO, der han var hovedkasserer fra 1969 til 1977. I dette vervet var han hovedansvarlig for forvaltninga av organisasjonens midler, noe som førte til ei rekke andre oppgaver innen Samvirke forsikring, Landsbanken, A-pressen og Folkets hus. 

Strand var medlem av det regjeringsoppnevnte utvalget som forberedte innføringa av folketrygda i 1966. Han var også ei tid medlem av Oslo bystyre for Arbeiderpartiet.

Fra 1989 til 2003 var Strand forbundsleder i NPF, og han utøvde i denne sammenheng et stort engasjement særlig for sjuke og pleietrengende eldre.

## Eksterne lenker
* Om Strand på Norgesdokumentasjon
Jorunn Aardal

**Jorunn Aardal** (født 22. april 1932, død 6. september 2007) var en norsk oversetter fra italiensk.

Aardal var i ei årrekke en av de sentrale oversetterne av italiensk litteratur til norsk. Hun har oversatt blant annet verker av Dario Fo og Italo Calvino. Hun var også oversetter for film og kino og språkkonsulent for Den norske Opera. Hun underviste i italiensk ved Universitetet i Oslo.

## Kilder
* Jon Rognlien: «Jorunn Aardal», nekrolog i *Aftenposten* 17. september 2007.
Doidae

* *[[Doa]]* 
* *[[Leuculodes]]*

**Doidae** er en liten familie av sommerfugler som bare finnes i et begrenset område mellom det sørlige USA og det nordlige Sør-Amerika. De hører til den artsrike gruppen Noctuoidea og er sannsynligvis søstergruppen til familien tannspinnere (Notodontidae). Av utseende minner de om målere (Geometridae), som de ikke er beslektet med. Det er beskrevet åtte arter fordelt på to slekter, i tillegg kjenner man noen hittil ubeskrevne arter.

## Utseende
Middelsstore (vingespenn gjerne 30 – 40&nbsp;mm), temmelig slanke sommerfugler. Hodet er forholdsvis stort og bredt, antennene fjærformede og omtrent så lange som halve forvingene. Labialpalpene er ikke spesielt lange. Forvingene er avrundet trekantede, som oftest med lys (grå, skittenhvit eller gulaktig) grunnfarge og mørke flekker eller tverrbånd. Ytterst har de ganske korte hårfrynser. Bakvingene er brede og avrundede.
## Levevis
Arten *Doa ampla*, som lever i det sørlige Nord-Amerika, har larver som lever på *Stillingia texana* (vortemelkfamilien, Euphorbiaceae). De bleke fargene tyder på at de voksne sommerfuglene flyr om natten.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien **Doidae**
************* Slekten *Doa*
************** *Doa ampla* Grote, 1878
************** *Doa cubana* Schaus, 1906
************** *Doa dora* Neumoegen & Dyar, 1894
************** *Doa raspa* Druce, 1894
************** *Doa translucida* Dognin, 1910
************* Slekten *Leuculodes*
************** *Leuculodes dianaria* Dyar, 1914
************** *Leuculodes lacteolaria* (Hulst, 1896)
************** *Leuculodes lephassa* Druce, 1897

## Kilder
* Catalogue of Life, sjekkliste over beskrevne levende organismer. http://www.catalogueoflife.org/annual-checklist/ 
* Noctuoidea på Tree of Life: http://tolweb.org/Noctuoidea
* Bilde av *Doa raspa*: http://www.mbarnes.force9.co.uk/belizemoths/images2/doaras.htm
* Moths of Southeastern Arizona: Hybaeidae (Teak Moths), Thyrididae (Thyridid Moths), Thyatiridae (Thyatirid Moths), Sematuridae, Doidae and Lymantriidae (Tussock Moths). (med bilder av *Doa ampla* og *Leucolodes lacteolaria*). https://web.archive.org/web/20070429003038/http://nitro.biosci.arizona.edu/zeeb/butterflies/doid.html
## Eksterne lenker
*
Prosessteologi

**Prosessteologi** betegner en teologisk tenkning som tar utgangspunkt i at verden er i stadig utvikling og dermed også vår gudsforståelse. Virkelighetsforståelse og gudsforståelse reflekterer hverandre. 

Eksempler på dette finnes i Bibelen. Profetene unnlot å kalle Gud for konge i perioder av jødenes historie hvor kongedømmet var korrupt. Den samfunnsmessige situasjon virket inn på hvordan Gud ble beskrevet og hvilke bilder som ble benyttet om ham. 

Prosessteologer i moderne tid anvender tilsvarende metode. De legger vekt på at enhver tid har sine måter å beskrive Gud på, ut fra sine erfaringer og sin virkelighetsoppfatning. Beskrivelsen av Gud er ikke gitt en gang for alle, men er i stadig utvikling og endring.
Wangensten

**Wangensten** er landets største rakfiskprodusent. Familien som driver med rakfisk kommer opprinnelig fra gården Færden i Røn i Vestre Slidre kommune hvor de har flere hundre år lange tradisjoner i produksjon av rakfisk. Salg har foregått i familien i fire generasjoner. De har produksjonslokale på Leira i Valdres. Råstoff til produksjonen kommer fra Jämtland.

Wangensten ble fagjuryens favoritt i 2004 og 2005 under Norsk rakfiskfestival. De ble også folkejuryens favoritt i 2004.

De selger også en spesiell øltype for rakfisk, det såkalte *Rakøl*. Ølet er produsert av Ægir Bryggeri.

## Referanser


## Eksterne lenker
* 
* Regjeringen: Matforskning: Trygg og velsmakende rakfisk
* Statens landbruksforvaltning: Tryggere rakfisk med forutsigbar kvalitet
* Nofima: Tryggere rakfisk med forutsigbar kvalitet
Molly Malone

**Molly Malone** (også kjent som **Cockles and Mussels**, norsk: Hjerteskjell og Blåskjell) er en populær sang som har fått status som en irsk hymne. Sangen har blitt den uoffisielle hymnen for Dublin, hovedstaden i Irland.

## Sangtekst
### Engelsk (original)

In Dublin's fair city,
where  girls are so pretty,
I first set my eyes on sweet Molly Malone,  she wheeled her wheel-barrow,
Through streets broad and narrow,
Crying, "Cockles and mussels, alive alive oh!"

*"Alive-a-live-oh,*
*Alive-a-live-oh",*
*Crying "Cockles and mussels, alive alive oh".*

She was a fishmonger,
And sure 'twas no wonder,
For so were her mother and father before,
And they each wheeled their barrow,
Through streets broad and narrow,
Crying, "Cockles and mussels, alive, alive oh!"

*(refreng)*


She died of a fever,
And no one could save her,
And that was the end of sweet Molly Malone.
Now her ghost wheels her barrow,
Through streets broad and narrow,
Crying, "Cockles and mussels, alive, alive oh!"

*(refreng)*


## Eksterne lenker
*